Rijksmuseum

Die Rijksmuseum is 'n Nederlandse museum wat gewy is aan kuns en geskiedenis en wat in Amsterdam geleë is. Die museum is geleë op die Museumplein in die buurt Amsterdam-Suid, naby die Van Gogh-museum, die Stedelijk Museum Amsterdam en die Concertgebouw.  

Die Rijksmuseum is op 19 November 1798 in Den Haag gestig en het in 1808 na Amsterdam verhuis, waar dit eers in die Koninklike Paleis en later in die Trippenhuis geleë was. Die huidige hoofgebou is deur Pierre Cuypers ontwerp en die eerste keer in 1885 geopen.Die restourasie, Rijksmuseum. Opgespoor op 4 April 2013. Op 13 April 2013, na 'n tien jaar-lange restourasieproses wat € 375 miljoen gekos het, is die hoofgebou deur koningin Beatrix heropen."Rijksmuseum set for grand reopening in Amsterdam". BBC News. 4 April 2013. Opgespoor op 4 April 2013."The Rijksmuseum reopens: A new golden age". The Economist (Londen). 13 April 2013. Opgespoor op 14 April 2013.  In 2013 en 2014 was dit die mees besoekte museum in Nederland, met rekordgetalle van 2,2 miljoen en 2,47 miljoen besoekers. Dit is ook die grootste kunsmuseum in die land. 

Die museum stal tans 8000 kuns- en geskiedenisvoorwerpe uit, uit hul totale versameling van 1 miljoen voorwerpe wat uit die jare 1200–2000 dateer, insluitende enkele meesterwerke van Rembrandt, Frans Hals en Johannes Vermeer. Die museum beskik ook oor 'n klein Asiatiese versameling wat in die Asiatiese paviljoen te sien is.

 Geskiedenis 

 18de eeu 
links|duimnael| Isaac Gogel (1765–1821) 
In 1795 is die Bataafse Republiek uitgeroep. Die minister van finansies, Isaac Gogel, het aangevoer dat 'n nasionale museum, volgens die Franse voorbeeld van die Louvre, die nasionale belang sou dien. Op 19 November 1798 besluit die regering om die museum op te rig. Roelof van Gelder, Schatkamer met veel gezichten, 2000. Opgespoor op 15 April 2013. 

Op 31 Mei 1800 open die Nationale Kunst-Galerij, wat die  voorloper sou wees van die Rijksmuseum in Huis ten Bosch in Den Haag. Die museum het ongeveer 200 skilderye en historiese voorwerpe uit die versamelings van die Nederlandse stadhouers uitgestal.

 19de eeu 
In 1805 verhuis die Nasionale Kunsgalery in Den Haag na die Prins Willem V Galery by Buitenhof, wat in dieselfde stad geleë is.  

In 1806 word die Koninkryk van Holland deur Napoleon Bonaparte gestig. Op bevel van koning Louis Bonaparte, broer van Napoleon, het die museum in 1808 na Amsterdam verhuis. Die skilderye wat deur die stad besit word, soos Die Nagwag deur Rembrandt, het deel geword van die versameling. In 1809 word die museum in die Koninklike Paleis in Amsterdam geopen.  

In 1817 verhuis die museum na die Trippenhuis. Die Trippenhuis het geblyk ongeskik te wees as museum. In 1820 word die historiese voorwerpe na die Mauritshuis in Den Haag verskuif, en in 1838 word die skilderye "van lewende meesters uit die 19de eeu" na die voormalige somerpaleis van Koning Louis Bonaparte (Paviljoen Welgelegen) in Haarlem, verskuif.   In 1863 was daar 'n ontwerpkompetisie vir 'n nuwe gebou vir die Rijksmuseum, maar nie een van die voorleggings is as voldoende beskou nie. Pierre Cuypers het ook aan die kompetisie deelgeneem, en sy voorlegging het tweede plek behaal.  

In 1876 is 'n nuwe kompetisie gehou, en hierdie keer het Pierre Cuypers wel getriomfeer. Die ontwerp was 'n kombinasie van gotiese en Renaissance-elemente. Die bouwerk het op 1 Oktober 1876 'n aanvang geneem. Aan die binne- en buitekant was die gebou ryklik versier, met verwysings na die Nederlandse kunsgeskiedenis. Nog 'n kompetisie is gehou vir hierdie versierings. Die wenners was B. van Hove en JF Vermeylen vir die beeldhouwerke, G. Sturm vir die teël tableaus en skilderye en WF Dixon vir die loodglas ontwerp. Die museum is op 13 Julie 1885 te sy nuwe ligging geopen. 
In 1890 is 'n nuwe gebou 'n kort entjie suid-wes van die Rijksmuseum bygevoeg. Aangesien die gebou bestaan uit fragmente van gesloopde geboue; gee dit 'n oorsig van die geskiedenis van Nederlandse argitektuur, en het dit informeel bekend gestaan as die 'fragment gebou'. Dit staan ook bekend as die 'suidvleuel' en word tans (vanaf 2013) die Philips-vleuel genoem. 

 20ste eeu 
duimnael|Nederlandse nuusgreep uit 1959
In 1906 is die saal waarin die Die Nagwag gehuisves word herbou. In die interieure ruimte is meer veranderinge tussen die 1920's en 1950's aangebring- daar is oor die meeste veelkleurige muurversierings geverf. In die 1960's is uitstallingskamers en verskeie verdiepings in die twee binnehowe ingebou. Die gebou het in 1984, 1995-1996 en 2000 'n paar geringe opknapping- en restourasieprojekte ondergaan.  

'n Opknapping van die suidelike vleuel van die museum, ook bekend as die 'fragmentgebou' of 'Philips-vleuel', is in 1996 voltooi, dieselfde jaar wat die museum sy eerste groot fotografie-uitstalling gehou het met sy uitgebreide versameling foto's uit die 19de eeu.A new art: photography in the 19th century. The photo collection of the Rijksmuseum, Amsterdam, edited by curators Mattie Boom and Hans Rooseboom, preface by Peter Schatborn and Ronald de Leeuw, essays by Jan Piet Filedt Kok, Mattie Boom, Hans Rosenboom, Robbert van Venetie, Hedi Hegeman, Andreas Blühm, Saskia Asser and Annet Zondervan, Rijksmuseum & Van Gogh Museum, 1996,  

 21ste eeu 
duimnael| Die atrium na die opknapping in 2013 
In Desember 2003 het die hoofgebou van die museum vir 'n groot opknapping gesluit. Tydens hierdie opknapping was ongeveer 400 voorwerpe uit die versameling te sien in die 'fragmentgebou', waaronder Rembrandt se Die Nagwag en ander meesterwerke uit die 17de eeu. 

Die restourasie en opknapping van die Rijksmuseum is gebaseer op 'n ontwerp deur die Spaanse argitekte Antonio Cruz en Antonio Ortiz. Baie van die ou binneversiering is herstel en die vloere in die binnehowe is verwyder. Die opknapping sou aanvanklik vyf jaar geduur het, maar is vertraag en het uiteindelik amper tien jaar geneem om te voltooi. Die opknapping het € 375 miljoen gekos. 

Die rekonstruksie van die gebou is op 16 Julie 2012 voltooi. In Maart 2013 is die belangrikste kunswerke van die museum vanaf die 'fragmentgebou' (Philips-vleuel) na die hoofgebou verskuif. Die Nagwag is teruggeneem na die Nagwag Kamer. Op 13 April 2013 is die hoofgebou deur koningin Beatrix heropen. Op 1 November 2014 heropen die Philips-vleuel weer met die uitstalling getiteld "Moderne Tye: Fotografie in die 20ste Eeu". 

 Lys van direkteure 
duimnael| Koningin Beatrix en museumdirekteur Wim Pijbes in 2013 

 Cornelis Sebille Roos  
 Cornelis Apostool (1808–1844)  
 Jan Willem Pieneman (1844–1847)  
 Johann Wilhelm Kaiser (1873–1883)    
 Frederik Daniël Otto Obreen (1883–1896)  
 Barthold Willem Floris van Riemsdijk (1897–1921) Jonkheer Barthold Willem Floris van Riemsdijk (1850-1942) , Geheugen van Nederland. Opgespoor 25 April 2013. 
 Frederik Schmidt-Degener (1921–1941) A.A.M. de Jong, Schmidt Degener, Frederik (1881-1941), Historici.nl, 2012. Opgespoor 25 April 2013. 
 David Röell (1945–1959) Th.J. Meijer, Röell, jhr. David Cornelis (1894-1961), Historici.nl, 2012. Opgespoor 25 April 2013. 
 Arthur FE van Schendel (1959–1975) Lucette ter Borg, "Gedonderjaag in het Rijksmuseum", De Volkskrant, 2000. Opgespoor 25 April 2013. 
 Simon Levie (1975–1989)  
 Henk van Os (1989–1996) 
 Ronald de Leeuw (1996–2008) 
 Wim Pijbes (2008–2016)Charlotte Higgins (5 April 2013)."Rijksmuseum to reopen after dazzling refurbishment and rethink". The Guardian (Londen). Opgespoor 25 April 2013. 
 Taco Dibbits (2016 – hede)    

 Versameling 
Die versameling van die Rijksmuseum bestaan uit 1   miljoen voorwerpe en word gewy aan kuns en geskiedenis wat dateer uit die jare 1200 tot 2000. Ongeveer 8000 voorwerpe word tans in die museum vertoon.

Die versameling bevat meer as 2000 skilderye uit die Nederlandse Goue Eeu deur noemenswaardige skilders soos Jacob van Ruisdael, Frans Hals, Johannes Vermeer, Jan Steen, Rembrandt en Rembrandt se leerlinge. Die museum het ook 'n klein Asiatiese versameling wat in die Asiatiese paviljoen te sien is.  

In 2012 het die museum die ongewone stap geneem om ongeveer 125,000 hoë resolusie- beelde beskikbaar te stel via die Rijksstudio webplatform,Rijkstudio promotes and enables the reuse of the Rijksmuseum collection. met planne om nog 40,000 prente per jaar by te voeg totdat die hele versameling van een miljoen werke beskikbaar is. volgens die direkteur van die versameling, Taco Dibbits. 

 Galery 

 Aantal besoekers 
 jaar  besoekers  jaar  besoekers  jaar  besoekers  1975  1 412 000   2000  1 146 438 2010  896 393   2001  1 015 561   2011  1 010 402    1992  1 216 103    2002  1 100 488 2012  894 058Jaarverslag 2012 (in Nederlands), Rijksmuseum. Opgespoor op 23 Januarie 2017.  1993  936 400 "Museumbezoek in 1993 sterk gedaald", NRC Handelsblad, 1994. Opgespoor op 21 November 2016.  2003  833 450    2013  2 246 122  1994  1 002.000 "Nieuwe musea hadden in 1995 een goede start", de Volkskrant, 1996. Opgespoor op 21 November 2016.    2004  812 102 Jaarverslag 2005, Rijksmuseum, 2006. Opgespoor op 25 April 2013.  2014  2 474 352   1995  942 000 "Grote musea trokken in 1995 minder bezoekers", Trouw, 1996. Opgespoor op 21 November 2016.  2005  842 586   2015  2 345 666   1996  1 275 000 Rijksmuseum en Kunsthal trekken veel bezoekers, de Volkskrant, 1997. Opgespoor op 25 April 2013.  2006  1 142 182 2016  2 200 000 (geskatte)   1997  1 084 652 Jaarverslag 1998, Rijksmuseum, 1999. Opgespoor op 25 April 2013.  2007  969 561   1998  1 229 445 Jaarverslag 1999, Rijksmuseum, 2000. opgespoor op 25 April 2013.  2008  975 977   1999  1 310 497   2009  876 453  
Die besoekersrekord vir die 20ste eeu, van 1.412.000, het in 1975 plaasgevind. Openingsjaar Rijksmuseum breek alle records , Rijksmuseum, 2013. Opgespoor op 2013-12-27. 

In die 1990's en vroeë 2000's is die Rijksmuseum jaarliks deur 0,9 tot 1,3 miljoen mense besoek. Op 7 Desember 2003 is die hoofgebou van die museum tot 13 April 2013 vir restourasiewerk gesluit. In die voorafgaande dekade het die aantal besoekers effens afgeneem tot 0,8 tot 1,1   miljoen mense. Die museum het gesê dat die museum na die opknapping 1,5 tot 2,0 miljoen besoekers jaarliks kan akkommodeer. Die museum is binne agt maande na die heropening daarvan in 2013 deur 2 miljoen mense besoek.Rijksmuseum welcomes two millionth visitor  (persvrystelling), Rijksmuseum, 2013. Opgespoor op 27 Desember 2013. 

Die museum het 2,2 miljoen besoekers in 2013 gehad, en 'n rekordgetal van 2,47 besoekers in 2014.Jaarverslag 2013 (in Nederlands), Rijksmuseum. Opgespoor op 23 Januarie 2017. Jaarverslag 2011, Rijksmuseum, 2012. Opgespoor op 25 April 2013. Jaarverslag 2001, Rijksmuseum, 2002. Opgespoor op 25 April 2013. Jaarverslag 2003, Rijksmuseum, 2004. Opgespoor op 25 April 2013. In 2013 en 2014 was die museum die mees besoekte museum in Nederland, en die 19de mees besoekte museum ter  wêreld .Top 100 Art Museum Attendance, The Art Newspaper, 2014. Opgespoor op 28 Junie 2014.

 Biblioteek 
duimnael| Die biblioteek in die Rijksmuseum
Die Rijksmuseum Navorsingsbiblioteek is deel van die Rijksmuseum, en is die beste en die grootste openbare biblioteek vir kunsgeskiedenisnavorsing in Nederland.

 Restaurant 
Rijks, gestileer as RIJKS®, is 'n restaurant met 140 sitplekke wat in die Philips-vleuel geleë is.Brooke Bobb, "Go for the Art, Stay for the Food: The 7 Best Museum Restaurants Around the World ", Vogue, 2016. Opgespoor op 10 Januarie 2017. Joris Bijdendijk is sedert die opening daarvan in 2014 die sjef."Joris Bijdendijk verantwoordelijk voor nieuwe restaurant Rijksmuseum", Het Parool, 2014. Opgespoor op 10 Januarie 2017. Die restaurant is in 2017 met 'n Michelin-ster bekroon."Michelinster voor Amsterdamse restaurants Rijks, Bolenius en Mos", Het Parool, 2016. Opgespoor op 10 Januarie 2017.

 Notas 

 Verwysings 

 Eksterne skakels 

 die Rijksmuseum se amptelike webwerf

Kategorie:Koördinate op Wikidata
Kategorie:Museums